Diari Oficial de la Generalitat Valenciana


Sumari del DOGV 8441, del 11-12-2018 (2018/11603)

Informació pública de l'aprovació definitiva del projecte d'urbanització i del projecte de reparcel·lació per a la unitat d'execució de la ronda del nucli urbà en sòl urbà.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8441

Data del DOGV
:   11-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11887


Data del document
:   22-11-2018

Organisme emissor
:   Ajuntament de Senija

Tipus de document
:   Anunci

Descriptors 

:   * Senija
    * pla d'urbanisme
    * administració local

Informació pública de l'aprovació definitiva del projecte d'urbanització i del projecte de reparcel·lació per a la unitat d'execució de la ronda del nucli urbà en sòl urbà. [2018/11365]  
Mitjançant Decret d'Alcaldia número 2016-0056, de 29 de desembre de 2018, s'ha pres la següent resolució:  
«Vist que es van enviar les notificacions individuals als propietaris de drets afectats pel Projecte de reparcel·lació i també es va publicar l'edicte d'audiència en el diari Llevant de 8 d'agost de 2016 i en el Diari Oficial de la Generalitat Valenciana, de 25 de juliol de 2016.  
  
Vist que es van enviar les notificacions individuals als propietaris afectats pel Projecte d'urbanització i també es va publicar l'edicte d'audiència en el diari Llevant de 19 de setembre de 2016 i en el Diari Oficial de la Generalitat Valenciana, de 22 de setembre de 2016.  
  
Vist que en els períodes d'al·legacions no s'han presentat al·legacions.  
Vist que els citats projectes van ser informats en el seu moment pel tècnic redactor d'aquests, resultant que la nova tramitació obeeix tan sols a la necessitat d'aprovar-los novament sota la cobertura de les Normes subsidiàries (ara ja publicades i en vigor).  
I vist l'informe jurídic segons el qual:  
Legislació aplicable  
Els articles 150 a 157 i 169 següents de la Llei 16/2005, de 30 de desembre, de la Generalitat, urbanística valenciana.  
Convé precisar que l'anul·lació judicial de l'acord aprovatori dels projectes reparcel·latori i d'urbanització no arriba a la prèvia exposició pública, ja que és un acte de tràmit que no va ser qüestionat i que no genera la nul·litat del posterior acord aprovatori (l'art. 66 de la Llei de règim jurídic de les administracions públiques i del procediment administratiu comú propugna la conservació dels actes i tràmits el contingut dels quals s'haguera mantingut igual de no haver-se comés la infracció). Així, donant per bona aquella primera exposició pública, cal atindre's a les determinacions de la LUV per a continuar.  
  
Encara que la sentència no obliga a practicar una nova exposició pública, aquesta sembla obligada, donat el temps transcorregut (per a evitar la indefensió dels administrats que llavors no eren propietaris) i per això s'ha repetit la informació pública dels mateixos projectes en vista a la seua aprovació definitiva.  
- L'article 21.1 j) de la Llei 7/1985, de 2 d'abril, reguladora de les bases de règim local.  
- Cal recordar que el mateix projecte de reparcel·lació objecte d'aquest informe ja va ser inscrit en el Registre de la Propietat amb motiu de la seua precedent aprovació administrativa (després anul·lada jurisdiccionalment). S'estima llavors oportú mantindre les inscripcions practicades, en atenció als principis generals d'eficàcia, bona fe, confiança legítima i servei a la ciutadania (art. 3 de la Llei de règim jurídic de les administracions públiques i del procediment administratiu comú) perquè l'alteració del Registre de la Propietat provocaria un trastorn farragós i innecessari.  
A més, davant qualssevol dubte sobre el compliment estricte de les formalitats requerides, pertoca evocar que segons l'article 63.1 COH-HFC "el defecte de forma només determinarà l'anul·labilitat quan l'acte manque dels requisits formals indispensables per a aconseguir la seua fi o done lloc a la indefensió de les persones interessades", atés que el nou tràmit d'audiència permet descartar qualsevol gènere d'indefensió.  
  
Atés tot el que s'ha exposat, es considera que l'expedient ha seguit la tramitació establida en la Legislació aplicable, i pertoca la seua aprovació per l'Ajuntament, més concretament per l'alcalde, de manera que qui subscriu eleva la següent proposta de resolució:  
  
Informe proposta de resolució  
Primer. Aprovar el Projecte d'urbanització per a la unitat d'execució de la ronda nucli urbà en sòl urbà de Senija.  
Segon. Aprovar el Projecte de reparcel·lació per a la unitat d'execució de la ronda nucli urbà en sòl urbà de Senija.  
Tercer. Notificar i publicar la resolució aprovatòria dels projectes citats en la forma legalment establida.  
  
Examinada la documentació, resolc:  
Primer. Aprovar el Projecte d'urbanització per a la unitat d'execució de la ronda nucli urbà en sòl urbà de Senija.  
Segon. Aprovar el Projecte de reparcel·lació per a la unitat d'execució de la ronda nucli urbà en sòl urbà de Senija.  
Tercer. Notificar i publicar la resolució aprovatòria dels projectes citats en la forma legalment establida i advertir que posa fi a la via administrativa i en contra es pot interposar alternativament o recurs de reposició potestatiu, en el termini d'un mes a comptar des de l'endemà a la recepció de la notificació, davant d'aquest Ajuntament de Senija, o recurs contenciós administratiu, davant el Jutjat Contenciós Administratiu d'Alacant, en el termini de dos mesos a comptar des de l'endemà a la recepció de la notificació. Si s'optara per interposar el recurs de reposició potestatiu, no es podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que puga exercitar qualsevol altre recurs que estime pertinent.»  
  
  
Contra aquesta resolució que posa fi a la via administrativa, es pot interposar alternativament recurs de reposició potestatiu davant l'alcalde d'aquest Ajuntament, en el termini d'un mes a comptar des de l'endemà de la publicació de la present resolució, de conformitat amb els articles 116 i 117 de la Llei 30/1992, de 26 de novembre, del RJAP-PAC; o bé interposar directament recurs contenciós administratiu davant el Jutjat Contenciós Administratiu d'Alacant, en el termini de dos mesos, a comptar des de l'endemà de la publicació de la present resolució, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que puga interposar vosté qualsevol altre recurs que poguera estimar més convenient al seu dret.  
  
  
Senija, 22 de novembre de 2018.- L'alcalde: Josep Ivars Crespo.